चेन्नई के खिलाफ जीत के लिए 177 रनों के लक्ष्य का पीछा करने उतरी राजस्थान ने पारी के 18वें ओवर की चौथी गेंद पर स्टुअर्ट बिन्नी के रूप में पांचवां विकेट गंवा दिया। इसके बाद बल्लेबाजी करने कृष्णप्पा गौतम उतरे। जब वो बल्लेबाजी करने आए तब राजस्थान का स्कोर 146 रन था और जीत के लिए उसे 14 गेंद में 31 रन बनाने थे। दूसरे छोर पर 81 रन बनाकर बटलर खेल रहे थे। ऐसे में धोनी ने डेविड विली के हाथों में गेंद थमा दी। पहली गेंद का सामना बटलर ने किया और 1 रन लेकर स्ट्राइक गौथम के हाथों में थमा दी। अब 11 गेंदों में 27 रन की दरकार थी।